অ্যাফার্মেশনস (ফারেনডেল, মিশিগান)

**অ্যাফার্মেশনস** হল মিশিগানের একটি অলাভজনক কমিউনিটি সেন্টার যা ফারেনডেল, মিশিগান এবং আশেপাশের সম্প্রদায়ের নারী সমকামী, পুরুষ সমকামী, উভকামী এবং ট্রান্সজেন্ডার (এলজিবিটিকিউ) জনগোষ্ঠীর সেবা করে।

## ইতিহাস
দক্ষিণ-পূর্ব মিশিগানের এলজিবিটিকিউ লোকেদের সেবা করার জন্য ১৯৮৯সালে অ্যাফার্মেশনস লেসবিয়ান এবং গে কমিউনিটি সেন্টার হিসেবে অ্যাফার্মেশনস প্রতিষ্ঠিত হয়েছিল।  জেফ ভিটালে এবং লরা হোরোভিটজ অ্যাফার্মেশনস শুরু করেছিলেন। তবে মূল উপ-আইনগুলো জেফ ভিটালে এবং গ্যারি রবার্টস লিখেছিলেন। ভিটালে এবং রবার্টসের দেখা হয় যখন রবার্টস মেট্রো টাইমসে জিএলএমপিএসই (গেস অ্যান্ড লেসবিয়ানস মোবিলাইজিং পলিটিক্যালি, সোশ্যালি অ্যান্ড ইকোনমিক্যালি) নামে একটি স্বল্পস্থায়ী সংগঠনের জন্য ভিটালে একটি বিজ্ঞাপনের উত্তর দেন। এই সংগঠনটিও ভিটালে কর্তৃক প্রতিষ্ঠিত। ভিটালে অ্যাফার্মেশনসের প্রতিষ্ঠাতা সভাপতি হিসেবে দায়িত্ব পালন করেছিলেন। তিনি এবং রবার্টস প্রথম পরিচালনা পর্ষদ গঠন করেন। বিটুইন দ্য লাইনস-এর প্রতিবেদন অনুসারে, রবার্টস প্রথম বোর্ডে ভাইস প্রেসিডেন্ট হিসেবে দায়িত্ব পালন করেছিলেন, কিন্তু প্রেসিডেন্ট হিসেবে নয়।  জ্যান স্টিভেনসন দ্বিতীয় প্রেসিডেন্ট হন যখন ভিটালে শিকাগোতে মার্কেট রিসার্চ পদ গ্রহণ করেন। সেখানে তিনি এর কিছুদিন পরেই ওভারলুকড অপিনিয়নস প্রতিষ্ঠা করেন, যা মার্কিন যুক্তরাষ্ট্রের নারী সমকামী এবং পুরুষ সমকামী সম্প্রদায়ের উপর প্রথম বিশেষজ্ঞ বাজার গবেষণা এবং পোলিং ফার্ম। জ্যান স্টিভেনসন অ্যাফার্মেশনের প্রথম নীতিবাক্য "গে ইজ গুড" (সমকামীরা ভালো) তৈরি করেছিলেন।

মূলত, অ্যাফার্মেশনস মিশিগান অর্গানাইজেশন ফর হিউম্যান রাইটস (এমওএইচআর)-এর মালিকানাধীন একটি ভবনে অবস্থিত ছিল, এবং এটি সম্প্রদায়ের অনুদানের পাশাপাশি একটি ছোট অনুদানের মাধ্যমে অর্থায়ন করা হয়েছিল, যা অ্যাফার্মেশন গঠনের আগে একটি কমিউনিটি হটলাইনের জন্য এমওএইচআর-এর একজন স্বেচ্ছাসেবক প্রদান করেছিলেন। যখন এমওএইচআর অ্যাফার্মেশনস-এর মতো একটি কেন্দ্রের প্রয়োজনীয়তা নিয়ে প্রশ্ন তোলে, তখন সংস্থাটিকে তার দ্বিতীয় বাড়ি, ডেট্রয়েটের একটি ভবনে স্থানান্তরিত করা হয় যার মালিক ছিলেন প্রতিষ্ঠাতা বোর্ড সদস্য সু পিটম্যান এবং ক্রিস্টিন পাকেট। ১৯৯০ সালের দিকে, কেন্দ্রটি ফার্নডেলের ওয়েস্ট ৯ মাইল রোডের পাইওনিয়ার ভবনে স্থানান্তরিত হয়।  সংগঠনের প্রথম দুই বছরে, স্বেচ্ছাসেবকদের একটি দল এলজিবিটি ব্যক্তিদের জন্য একটি *কামিং আউট* দল এবং একটি সহায়তা এবং রেফারেল হটলাইন পরিচালনা করেছিল। 

১৯৯১ সালে কেন্দ্রটি তার প্রথম নির্বাহী পরিচালক নিয়োগ করে যিনি হলেন জ্যান স্টিভেনসন, তিনি একজন প্রতিষ্ঠাতা বোর্ড সদস্য এবং পরে তিনি বোর্ড সভাপতিও হন, এবং স্থানীয় এলজিবিটি গোষ্ঠীর আয়োজন এবং স্থানীয় এলজিবিটি যুবকদের জন্য একটি প্রোগ্রাম অন্তর্ভুক্ত করার জন্য এর প্রোগ্রামিংকে প্রসারিতও করেন। যার অর্থায়ন ছিল ১৫০,০০০ মার্কিন ডলার। এটি ছিল কার্ল রিপবার্গারের মৃত্যুর পর তার সম্পত্তি থেকে পাওয়া উপহার।  ১৯৯২ সালে কেন্দ্রটি পিটম্যান এবং পাকেটের নামে একটি আর্ট গ্যালারি খুলেছিল, যাদের ১৯৯২ সালের মে মাসে  একজন প্রতিবেশী ঘৃণামূলক অপরাধ করে হত্যা করেছিল। স্টিভেনসন ১৯৯৫ সালে পদত্যাগ করে *বিটুইন দ্য লাইনস* -এর প্রকাশক হন। তার স্থলাভিষিক্ত হন জুলি এনজার  এবং সিন্ডি উডবেরি। 

২০০০ সালে লেসলি থম্পসন নির্বাহী পরিচালক হন। তিনি স্বাস্থ্যসেবা এবং নাগরিক সম্পৃক্ততা অন্তর্ভুক্ত করার জন্য প্রোগ্রামিং সম্প্রসারণ করেন এবং কেন্দ্রটি স্থাপনের জন্য একটি নতুন ভবন নির্মাণ ও উদ্বোধনের তত্ত্বাবধান করেন। তবে কেন্দ্রটি দুই বছর আর্থিক সমস্যার মধ্যে থাকার পর, থম্পসন ২০১০ সালের আগস্টে পদত্যাগ করেন। 

২০০১ সালে, কেন্দ্রটি তাদের স্থান হিসেবে একটি নতুন ভবন নির্মাণের সম্ভাবনা নিয়ে একটি সম্ভাব্যতা সমীক্ষা পরিচালনা করে। এবং ২০০৪ সালে এটি  ৫,৩০০,০০০ মার্কিন ডলারের লক্ষ্য নিয়ে একটি মূলধন সংগ্রহের প্রচারণা শুরু করে।  ২০০৬ সালে তা সফলভাবে সম্পন্ন হয়, এবং ৫,৩০০,০০০ মার্কিন ডলার সংগ্রহ করে।  আর এই তহবিল সংগ্রহে সহযোগিতা করেন অ্যালান গিলমোর, ফোর্ড মোটর কোম্পানি, ক্রাইসলার এবং জেনারেল মোটর্স। ৩ জুন, ২০০৭ তারিখে, কেন্দ্রটি ফার্নডেলের ওয়েস্ট ৯ মাইল রোডে অবস্থিত তার নতুন ভবনে স্থানান্তরিত হয়। 

অ্যান্টোনিও ডেভিড গার্সিয়া ২০১১ সালের আগস্ট মাসে নির্বাহী পরিচালক হন এবং তিনি বিনোদন ও অ্যাডভোকেসি প্রচেষ্টা প্রসারিত করেন। এলজিবিটি সমস্যা সম্পর্কে সচেতনতা বৃদ্ধির জন্য কেন্দ্রটি একটি আন্তঃরাজ্য সাইকেল ভ্রমণের সমন্বয় সাধন করে এবং এলজিবিটি কমিউনিটি সেন্টারগুলোর একটি রাজ্যব্যাপী নেটওয়ার্ক সংগঠিত করে। গার্সিয়া ২০১৩ সালের অক্টোবরে পদত্যাগ করেন  এবং ২০১৪ সালের ফেব্রুয়ারিতে বের হয়ে যান।  ২০১৩ সালের শেষে, সংস্থাটি ৮০০,০০০ মার্কিন ডলারের একটি বেনামী অর্থ পায়। 

২০১৫ সালের মার্চ মাসে, ড্যারিয়াস হিলমন এর নির্বাহী পরিচালক হন।  তিনি ২০১৫ সালের অক্টোবরে পদত্যাগ করেন এবং ২০১৫ সালের ডিসেম্বরে সুসান এরস্পামার তার স্থলাভিষিক্ত হন, যিনি ২০১৮ সালের মার্চ পর্যন্ত দায়িত্ব পালন করেন। সুসান এরস্পামারের প্রস্থানের পর অ্যাফার্মেশনস পুনর্গঠনের একটি যুগে প্রবেশ করে, যা অ্যাফার্মেশনসের জন্য একটি নতুন যুগের সূচনা করে। ২০১৯ সাল পর্যন্ত এলএ এলজিবিটি সেন্টারে থাকার পর, আন্তোনিও ডেভিড গার্সিয়া ২০১৯ সালের মে মাসে নির্বাহী পরিচালক হিসেবে এর দায়িত্ব গ্রহণ করেন। 

## ক্রিয়াকলাপ
অ্যাফার্মেশনস তার আশেপাশের সম্প্রদায়ের এলজিবিটিকিউ জনগোষ্ঠীকে পরিষেবা এবং বহু-ব্যবহারের সুবিধা প্রদান করে।  কেন্দ্রের পরিষেবাগুলোর মধ্যে রয়েছে কাউন্সেলিং, সহায়তা গোষ্ঠী, ভোট দেওয়ার প্রচেষ্টা এবং কার্ল রিপবার্গার যুব ক্ষমতায়ন কর্মসূচি নামে পরিচিত একটি যুব কর্মসূচি, যা একটি ড্রপ-ইন কেন্দ্র এবং সহকর্মী শিক্ষা কর্মসূচি। 

এই সংস্থাটি সেন্টারলিংকের সদস্য। 

## সুবিধা
কেন্দ্রটি ফারেনডেলের ওয়েস্ট ৯ মাইল রোডে  জায়গা নিয়ে অবস্থিত।  এই কেন্দ্রটি পরিবেশবান্ধবভাবে তৈরি করা হয়েছে এবং এতে একটি সাইবার সেন্টার, একটি দ্বিতল আর্ট গ্যালারি, একটি বহিরঙ্গন ছাদের স্কাই ডেক এবং একটি পাঠাগার রয়েছে। 

## আরো দেখুন

* মিশিগানে LGBT ইতিহাস
* মার্কিন যুক্তরাষ্ট্রের এলজিবিটি কমিউনিটি সেন্টারের তালিকা

## তথ্যসূত্র

## বহিঃসংযোগ

* Affirmations on GuideStar

বিষয়শ্রেণী:১৯৮৯-এ প্রতিষ্ঠিত সংগঠন
বিষয়শ্রেণী:উইকিউপাত্তে স্থানাঙ্ক আছে